gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 6939, del 09-01-2013 (2012/12402)

Informació pública de la petició d'autorització administrativa i l'aprovació del projecte d'execució de modificació d'instal·lació de producció d'energia elèctrica d'hort solar fotovoltaic al municipi de Biar. Expedient número ATREGI/2007/419/03.
------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6939

Data del DOGV
:   09-01-2013

Secció del DOGV
:   V. ANUNCIS - C) ALTRES ASSUMPTES

Número del document
:   2012/12561


Organisme emissor
:   Conselleria d'Economia, Indústria i Comerç

Tipus de document
:   Anunci

Informació pública de la petició d'autorització administrativa i l'aprovació del projecte d'execució de modificació d'instal·lació de producció d'energia elèctrica d'hort solar fotovoltaic al municipi de Biar. Expedient número ATREGI/2007/419/03. [2012/12277]  
Als efectes previstos en la Llei 54/1997, de 27 de novembre, del Sector Elèctric Nacional, en el Reial Decret 1955/2000, d'1 de desembre, i en el Decret 88/2005, de 29 d'abril, del Govern Valencià, se sotmet a informació pública la petició d'autorització administrativa i l'aprovació de projecte d'execució de modificació d'instal·lació de producció d'energia elèctrica d'hort solar fotovoltaic, les característiques principals de la qual s'assenyalen a continuació:  
Expedient: ATREGI/2007/419/03.  
Peticionari: Renovar Energía, SLU.  
Lloc on s'establirà la instal·lació: polígon 18, parcel·les 294, 295, 296, 300, 301, 302 i 331. Polígon 1, parcel·les 29, 30, 31, 32, 34 i 35. Terme municipal de Biar.  
Finalitat de la instal·lació:  
Producció d'energia elèctrica, instal·lació solar fotovoltaica connectada a la xarxa.  
Característiques principals:  
Instal·lació de 52.080 mòduls fotovoltaics i 1.860 inversors. Potència total 9.300 kW.  
Cosa que es fa pública perquè puga ser examinat el projecte de la instal·lació en este Servici Territorial d'Energia d'Alacant, siti al carrer de Churruca, número 29, i perquè es puguen formular, al mateix temps, les reclamacions, en doble exemplar, que es consideren oportunes, en el termini de 20 dies comptats a partir de l'endemà de la publicació d'este anunci.  
  
Alacant, 5 de desembre de 2012.- El director territorial d'Economia, Indústria i Comerç, cap del Servici Territorial d'Energia (R 16.11.2012): Rafael Muñoz Gómez.
Diari Oficial de la Generalitat Valenciana


Sumari del DOGV 7176, del 19-12-2013 (2013/11305)

RESOLUCIÓ de 4 de desembre de 2013, de la Conselleria d'Hisenda i Administració Pública, per la qual s'autoritza una transferència de crèdit entre capítols, dins del programa 412.2, Assistència Sanitària, del capítol 2 del subprograma 412.22, Assistència Sanitària, al capítol 3 del subprograma 412.25, Gerència i Administració General de l'AVS, per import de 5.000.000 d'euros. Expedient número 10.011/13-079.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7176

Data del DOGV
:   19-12-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/11678


Data del document
:   04-12-2013

Organisme emissor
:   Conselleria d'Hisenda i Administració Pública

Tipus de document
:   Resolució

Descriptors 

:   * Conselleria d'Hisenda i Administració Pública

RESOLUCIÓ de 4 de desembre de 2013, de la Conselleria d'Hisenda i Administració Pública, per la qual s'autoritza una transferència de crèdit entre capítols, dins del programa 412.2, Assistència Sanitària, del capítol 2 del subprograma 412.22, Assistència Sanitària, al capítol 3 del subprograma 412.25, Gerència i Administració General de l'AVS, per import de 5.000.000 d'euros. Expedient número 10.011/13-079. [2013/11022]  
Resulta necessari incrementar la dotació habilitada fins a hui en el capítol 3, «Gastos financers», del programa 412.2, subprograma 412.25, Gerència i Administració General de l'AVS, per a la tramitació d'expedients de liquidació d'interessos de demora, i la Conselleria de Sanitat proposa la transferència de disponibilitats existents en el capítol 2 del subprograma 412.22, Assistència Sanitària, per import de 5.000.000 euros.  
A este efecte i en virtut del que disposen els articles 18 i 20 de la Llei 11/2012, de Pressupostos de la Generalitat per a l'exercici 2013, esta Conselleria d'Hisenda i Administració Pública adopta la següent resolució:  
  
Primer  
S'autoritza la minoració de crèdit en l'aplicació pressupostària 62.20.86.000.68.8 per import de 5.000.000,00 d'euros.  
  
Segon  
S'autoritza un augment de crèdit en l'aplicació 43.96.65.559.82.2 per import de 5.000.000,00 d'euros.  
  
València, 4 de desembre de 2013.- El conseller d'Hisenda i Administració Pública: Juan Carlos Moragues Ferrer.
Diari Oficial de la Generalitat Valenciana


Sumari del DOGV 7029, del 22-05-2013 (2013/4998)

Notificació de la resolució dictada en el procediment d'acolliment número 1303/2010.
------------------------------------------------------------------------------------

### Dades del document

Número de DOGV
:   7029

Data del DOGV
:   22-05-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/4998


Organisme emissor
:   Jutjat de Primera Instància Número 8 de València

Tipus de document
:   Anunci

Notificació de la resolució dictada en el procediment d'acolliment número 1303/2010. [2013/4998]  
Constitució de l'acolliment 001303/2010   
Rafael Roselló Sobrevela, secretari del Jutjat de Primera Instància número 8 de València.   
Part demandant: Generalitat Valenciana.   
Part demandada: -   
Sobre: acolliments.   
En el juí a què es fa referència s'ha dictat la resolució que té el text que, literalment, és com seguix:  
«Part dispositiva   
Dispose constituir l'acolliment familiar permanent dels menors S. i S. C. G., sol·licitat a instàncies de la Generalitat Valenciana a favor de les persones proposades per l'entitat pública, guardant les reserves oportunes respecte d'això.  
Els acollidors tenen les obligacions legals inherents al seu càrrec, que comprenen vetlar pels menors, tindre'ls en companyia seua, alimentar-los, educar-los i procurar-los una formació integral.   
Denege la constitució de l'acolliment familiar permanent d'O. C. G., el qual ha cessat per la Resolució de l'entitat pública, de 2 d'abril de 2012.  
Notifiqueu esta sentència a les parts interessades i que hi han comparegut, i també al ministeri fiscal, tot això sense fer especial imposició de les costes de l'expedient.  
Contra esta resolució es pot interposar un recurs d'apel·lació en el termini de 20 dies des que es notifique davant d'este Jutjat perquè el resolga l'Audiència Provincial de València, sent-ne requisit necessari per a la interposició de l'anterior recurs la consignació en el compte de depòsits i consignacions d'este Jutjat la quantitat de 50 euros, i no s'admet a tràmit cap recurs el depòsit del qual no estiga constituït.  
  
Ho mana i firma Sonsoles Mata Llorca, magistrada jutgessa del Jutjat de Primera Instància número 8. En done fe.  
Notificació: l'endemà vaig notificar de forma legal la resolució al ministeri fiscal i a la Generalitat Valenciana mitjançant un ofici expedit a través del Servici Comú de Notificacions d'esta ciutat. En done fe.»   
  
  
Atés que es desconeix el domicili o la residència actuals de Benito Castillo Vizcaino, part demandada, per la resolució de 13 de maig de 2013, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha ordenat la publicació d'este edicte en el tauler d'anuncis del Jutjat per a portar a efecte la diligència de notificació.  
  
Diligència. L'estenc jo, el secretari judicial, per a fer constar que este edicte ha quedat fixat en el dia de hui en el tauler d'anuncis. En done fe.  
  
València, 13 de maig de 2013.- El secretari judicial: Rafael Roselló Sobrevela.
Diari Oficial de la Generalitat Valenciana


Sumari del DOGV 7012, del 26-04-2013 (2013/3888)

RESOLUCIÓ de 8 de novembre de 2012, de la directora de l'Agència Valenciana de Foment i Garantia Agrària, per la qual s'aprova l'expedient de modificació de crèdit 12.91.013/12, pel qual s'autoritza una generació de crèdit en el pressupost de l'Agència Valenciana de Foment i Garantia Agrària per a l'exercici 2012 per import d'1.030.000 euros.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7012

Data del DOGV
:   26-04-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/3888


Data del document
:   08-11-2012

Organisme emissor
:   Agència Valenciana de Foment i Garantia Agrària

Tipus de document
:   Resolució

Descriptors 

:   * Agència Valenciana de Foment i Garantia Agrària

RESOLUCIÓ de 8 de novembre de 2012, de la directora de l'Agència Valenciana de Foment i Garantia Agrària, per la qual s'aprova l'expedient de modificació de crèdit 12.91.013/12, pel qual s'autoritza una generació de crèdit en el pressupost de l'Agència Valenciana de Foment i Garantia Agrària per a l'exercici 2012 per import d'1.030.000 euros. [2013/3888]  
  
  
-Annex capítol 7 (SE831000)  
  
  
  
  
\* \* \* \* \*  
  
Anexo capítulo 7 (SE831000)  
  
  
Vista la proposta realitzada per la subdirectora de l'Agència Valenciana de Foment i Garantia Agrària, en la qual es manifesta la necessitat d'incrementar la dotació pressupostària de l'Agència Valenciana de Foment i Garantia Agrària per ingressos no pressupostats inicialment, en base a les previsions de gasto realitzades en el marc del Reglament (CE) número 883/2006, el qual establix disposicions d'aplicació del Reglament (CE) número 1290/2005 que regula el finançament de la Política Agrària Comuna.  
En virtut del que disposa l'article 77 de la Llei 14/2005, de 23 de desembre, de Mesures Fiscals de Gestió financera i administrativa i d'organització de la Generalitat Valenciana.  
Fent ús de les atribucions que em conferix l'article 13 del Decret 123/2006, de 8 de setembre, del Consell, pel qual s'aprova l'estatut de l'Agència Valenciana de Foment i Garantia Agrària, en el qual s'assigna a la directora de l'Agència la competència per a aprovar les modificacions pressupostàries pertinents, resolc:  
  
Primer  
Autoritzar l'augment del pressupost d'ingressos en l'aplicació pressupostària i per l'import següent:  
12.91432.01 1.030.000,00 €  
  
Segon  
Autoritzar la generació de crèdit en l'estat de gastos, en l'aplicació pressupostària i per l'import següent:  
12.91 7. (SE83100) 1.030.000,00 €  
  
Tercer  
Conseqüència dels apartats anteriors, es modifica l'annex del capítol 7, tal com es detalla:  
  
València, 8 de novembre de 2012.- La directora de l'Agència Valenciana de Foment i Garantia Agrària: Amparo Montoro Blasco.
Diari Oficial de la Generalitat Valenciana


Sumari del DOGV 7176, del 19-12-2013 (2013/11517)

Informació pública de la modificació puntual número 20 del pla general d'ordenació urbana.
------------------------------------------------------------------------------------------

### Dades del document

Número de DOGV
:   7176

Data del DOGV
:   19-12-2013

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2013/11700


Data del document
:   09-12-2013

Organisme emissor
:   Ajuntament d'Asp

Tipus de document
:   Anunci

Descriptors 

:   * Aspe
    * pla d'urbanisme
    * administració local

Informació pública de la modificació puntual número 20 del pla general d'ordenació urbana. [2013/11441]  
El Ple de l'Ajuntament, en la sessió ordinària número 7717680534, celebrada el dia 27 de novembre de 2013, va acordar sotmetre a informació pública la documentació integrant de la modificació puntual número 20 del pla general d'ordenació urbana, consistent en la modificació de la volumetria de la l'illa número 220 del vigent pla general, delimitada pels carrers Castelar, Rubén Darío, Luis Gumiel i Miguel de Unamuno, per mitjà de la definició d'una nova ordenació de volums i alineacions que resulte compatible amb la conservació de la ximenera industrial de rajola ceràmica, existent en l'interior de l'antiga fàbrica de Fills de M. Almodóvar, que per les seues característiques reunix les condicions per a ser considerada bé immoble de rellevància local.  
  
La documentació integrant de la modificació puntual, junt amb l'expedient que es tramita, podran ser examinats en l'Àrea de Territori d'este Ajuntament, en hores laborables, durant el termini d'un mes a comptar de la inserció d'este anunci en el Diari Oficial de la Comunitat Valenciana, durant el qual es podran formular les al·legacions que s'estimen convenients.  
Cosa que es publica perquè se'n prenga coneixement.  
  
Aspe, 9 de desembre de 2013.- L'alcalde: Manuel Díez Díez.
Diari Oficial de la Generalitat Valenciana


Sumari del DOGV 6953, del 29-01-2013 (2013/663)

Informació pública de la relació de propietaris i béns afectats pel projecte d'expropiació forçosa per taxació conjunta.
------------------------------------------------------------------------------------------------------------------------

### Dades del document

Número de DOGV
:   6953

Data del DOGV
:   29-01-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/663


Organisme emissor
:   Ajuntament de la Granja de la Costera

Tipus de document
:   Anunci

Informació pública de la relació de propietaris i béns afectats pel projecte d'expropiació forçosa per taxació conjunta. [2013/663]  
El Ple de l'Ajuntament de la Granja de la Costera, en la sessió extraordinària del dia 27 de desembre de 2012, va adoptar, entre altres, l'acord d'inici de l'expedient d'expropiació forçosa per a la col·locació de dos suports elèctrics i la constitució de servitud en les parcel·les que es determinen a continuació, sent-ne el beneficiari la mercantil de capital municipal La Granja Desarrolla, SL, per la qual cosa se sotmet a informació pública pel termini d'un mes el projecte d'expropiació per taxació conjunta presentat pel beneficiari, tal com estableixen el articles 17 i següents de la Llei d'Expropiació Forçosa i 16 i següents del seu reglament, la següent relació de propietaris i descripció dels béns:  
  
  
Propietaris: Gerardo Calvo Vidal i M.ª Elena Calabuig Vidal; domicili: c/ Martín Flores, núm. 11; població: Alfarrasí.  
Referència cadastral: 10881J288385963292WR i 70570J547457342557UI.  
Finca registral: 1791 bis, inscrita en el Registre de la Propietat de Xàtiva.  
  
Durant els 30 dies d'exposició pública, i fins a l'alçament de l'acta prèvia a la ocupació, el interessat podrà formular per escrit, davant de l'òrgan expropiador, totes les al·legacions que estime oportunes en defensa dels seus drets, de conformitat amb el que es preveu en l'article 19 de la Llei d'Expropiació Forçosa.  
  
La Granja de la Costera, 22 de gener de 2013.- L'alcalde: Juan Carlos Garrido Calabuig.
Diari Oficial de la Generalitat Valenciana


Sumari del DOGV 7025, del 16-05-2013 (2013/4822)

Notificació de la sentència dictada en el juí verbal número 1063/2011.
----------------------------------------------------------------------

### Dades del document

Número de DOGV
:   7025

Data del DOGV
:   16-05-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/4822


Organisme emissor
:   Jutjat de Primera Instància Número 2 de València

Tipus de document
:   Edicte

Notificació de la sentència dictada en el juí verbal número 1063/2011. [2013/4822]  
Paula Pozo Bouzas, secretària del Jutjat de Primera Instància número 2 de València, faig saber:   
Que en este Jutjat, i amb el número de juí verbal 1063/2011, consta dictada la resolució que copiada en allò que interessa diu així:  
«Dispositiva  
Estime la demanda de juí verbal formulada per la procuradora la senyora Barber Paris, en nom de l'Empresa Mixta Valenciana de Aguas, SA (Emivasa), contra Manuel Hernández Marqués, Damián Rodríguez Castro i Anunciación López Mateos, declare resolts els contractes d'abonament de subministrament i de manteniment de comptador subscrits per Manuel Hernández Marqués, a qui condemne al pagament de 1.202,47 euros en concepte d'indemnització de danys i perjuís, més els interessos legals que corresponen, i al pagament de les noves factures que s'hi produïsquen fins a l'efectivitat de la sentència, i al pagament de 70,29 euros en concepte d'interessos ja produïts. Ordene que s'adopten totes les mesures que siguen necessàries per al cessament efectiu del subministrament, i autoritze la part demandant, si fóra necessari, a entrar en l'immoble on es troba instal·lat el comptador per a poder interceptar el pas de l'aigua; condemne Damián Rodríguez Castro i Anunciación López Mateos a sotmetre's a la resolució d'entrada en el domicili siti al carrer de la Barraca, núm. 55, 5a, de València, que si és el cas ho ordenarà el Jutjat; i impose les costes causades als demandats.  
  
No es pot interposar cap recurs.  
Esta és la sentència que pronuncie, mane i firme.»  
  
Cosa que es fa pública per mitjà d'este edicte, que s'inserirà en el Diari Oficial de la Comunitat Valenciana perquè servisca de notificació de forma legal a Manuel Hernández Marqués, Damián Rodríguez Castro i Anunciación López Mateos, actualment en parador ignorat.  
  
València, 30 d'abril de 2013.- La secretària judicial: Paula Pozo Bouzas.
Diari Oficial de la Generalitat Valenciana


Sumari del DOGV 7165, del 03-12-2013 (2013/11384)

Notificació per compareixença d'inici de procediment d'inspecció. Expedient número INSPECCI/EH4639/2013/48.
-----------------------------------------------------------------------------------------------------------

### Dades del document

Número de DOGV
:   7165

Data del DOGV
:   03-12-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/11710


Organisme emissor
:   Conselleria d'Hisenda i Administració Pública

Tipus de document
:   Anunci

Notificació per compareixença d'inici de procediment d'inspecció. Expedient número INSPECCI/EH4639/2013/48. [2013/11725]  
Intentada la notificació a l'interessat o al seu representant per dues vegades, sense que s'hi haja pogut realitzar, per causes no imputables a l'Administració, de l'acte administratiu que s'indica a continuació, es procedix a la publicació d'un extracte en el Diari Oficial de la Comunitat Valenciana, de conformitat amb l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en relació amb l'article 61 d'este text legal.  
Perquè l'interessat puga tindre coneixement íntegre de l'acte i quede constància del coneixement, podrà comparéixer en el termini de 10 dies naturals des de la publicació del present anunci en el Diari Oficial de la Comunitat Valenciana, en la seu de la Direcció General de Tributs i Joc de la Conselleria d'Hisenda i Administració Pública, sítia al carrer del Palau, número 12, de València, en dies laborables, de dilluns a divendres, en horari de 09.00 a 14.00 hores.  
Transcorregut el referit termini sense que s'hi haja efectuat la compareixença, la notificació s'entendrà produïda a tots els efectes des de l'endemà al dia del venciment del termini indicat.  
  
NIF: 29764353C  
Interessat: Jaime Ferrandiz Calvo  
Últim domicili conegut: C/ Àries, número 15, porta. 13, Urbanització Almaixada VI. Mutxamel 03301  
Expedient: INSPECCI/EH4639/2013/48  
Acte: Comunicació inici procediment d'inspecció  
  
València, 18 de novembre de 2013.- El cap del servici d'Inspecció Tributària de la Direcció General de Tributs i Joc: Ángel Zaera Casado.
Diari Oficial de la Generalitat Valenciana


Sumari del DOGV 7023, del 14-05-2013 (2013/4384)

Subhasta d'un bé immoble a Mislata.
-----------------------------------

### Dades del document

Número de DOGV
:   7023

Data del DOGV
:   14-05-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/4384


Organisme emissor
:   Notaria de Enrique Pérez Mencio

Tipus de document
:   Subhasta

Subhasta d'un bé immoble a Mislata. [2013/4384]  
Jo, Enrique Pérez Mencio, notari del Col·legi Notarial de València, amb residència a Mislata, faig constar:  
Que en esta notaria, situada a Mislata (València), carrer de Sant Carles, 1, entresòl A, s'està tramitant la venda extrajudicial, d'acord amb l'article 129 de la Llei Hipotecària, de la finca següent:  
Urbana. Vivenda amb accés pel vestíbul i escala assenyalats amb el número 97 del carrer de Sant Antoni.  
Número quaranta-u. Vivenda porta dotze, en segona planta alta. Del tipus H. Mesura huitanta-set metres i huitanta-dos decímetres quadrats. Consta de vestíbul, menjador, cuina amb galeria, bany, quatre dormitoris i solana. Recau al carrer d'Antonio Molle. I confronta, mirant des d'este, dreta, vivenda porta quatre del vestíbul número u d'Antonio Molle i desllunat; esquerra, escala i vivendes set i onze; i al fons, vivenda set i desllunat.  
Quota de participació: un sencer deu centèsimes per cent.  
Inscripció: en el Registre de la Propietat de València número 13, al tom 1127, llibre 431 de Mislata, foli 131, finca registral número 7499.  
  
Valor de taxació als efectes de subhasta: dos-cents trenta-huit mil sis-cents quatre euros i trenta-dos cèntims d'euro (238.604,32).  
  
De conformitat amb l'article 12 del Reial Decret Llei 6/2012, de 9 de març, i sent la finca descrita la vivenda habitual de la part deutora, es realitzarà una única subhasta, que tindrà lloc en la notaria, a les 10.00 hores del dia 31 de maig de 2013. El tipus base és l'indicat amb anterioritat.  
La documentació i el certificat del Registre de la Propietat a què es referixen els articles 236.a i 236.b del Reglament Hipotecari es poden consultar en la notaria.  
S'entendrà que tot licitador accepta com a suficient la titulació. Les càrregues, els gravàmens i els assentaments anteriors a la hipoteca que s'executa continuen subsistents.  
Els licitadors hauran de consignar prèviament a la subhasta en la notaria una quantitat equivalent al 30 per cent del tipus.  
Podran fer-se postures per escrit en plec tancat, acompanyat del justificant del depòsit previ fins al moment de la subhasta. Només l'adjudicació a favor del creditor posterior podrà fer-se amb la condició de cedir-les a un tercer.  
  
Mislata, 23 d'abril de 2013.- El notari: Enrique Pérez Mencio.